## Rješenje kojim se Željku Trcinu oduzima odobrenje za rad brokera

### NN 33/2011 (21.3.2011.), Rješenje kojim se Željku Trcinu oduzima odobrenje za rad brokera

HRVATSKA AGENCIJA ZA NADZOR FINANCIJSKIH USLUGA

756

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05) te članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Željku Trcinu iz Zagreba, Vladimira Varičaka 9, za rad brokera, na sjednici održanoj 10. ožujka 2011. godine donijela je

RJEŠENJE

1. Željku Trcinu iz Zagreba, Vladimira Varičaka 9, oduzima se odobrenje za rad brokera.

2. Podaci iz ovog rješenja upisuju se u Registar brokera, koji vodi Hrvatska agencija za nadzor financijskih usluga, pod rednim brojem 25.

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) pokrenula je po službenoj dužnosti, 24. veljače 2011. godine, sukladno odredbi članka 40. stavak 1. Zakona o općem upravnom postupku (»Narodne novine« broj 47/09) i članka 541. Zakona o tržištu kapitala (»Narodne novine« broj 88/08, 146/08 i 74/09; dalje u tekstu: Zakon), upravni postupak nadzora u predmetu oduzimanja odobrenja Željku Trcinu iz Zagreba, Vladimira Varičaka 9, za rad brokera.

Nakon izvršenog uvida u predmete Agencije klasa: UP/I-450-08/03-02/524 i klasa: 451-04/11-17/13, utvrđeno je sljedeće:

Rješenjem Agencije klasa: UP/I-450-08/03-02/524; urbroj: 567-03/03-2 od 23. listopada 2003. godine, Željku Trcinu, zaposleniku investicijskog društva Trcin Vrijednosnice d.o.o. (dalje u tekstu: Društvo), izdana je na neodređeno vrijeme dozvola za obavljanje poslova brokera.

U predmetu Agencije klasa: 451-04/11-17/13, dana 15. veljače 2011. godine, Društvo je dostavilo obavijest da Željko Trcin s 31. prosinca 2010. godine više nije njihov djelatnik. Željko Trcin je u Društvu obavljao poslove brokera

Isto tako je u predmetu Agencije klasa: 451-04/11-17/13, Željko Trcin 23. veljače 2011. godine obavijestio, da mu je s 31. prosinca 2010. godine, prestao radni odnosu u Društvu te da je od 1. siječnja 2011. godine zaposlenik društva koje ne obavlja poslove vezane uz tržište kapitala.

Sukladno odredbi članka 24. stavak 1. Zakona, broker je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1. i 2. Zakona.

Odredbom članka 27. stavak 1. točka 4. Zakona, propisano je da će Agencija brokeru oduzeti izdano odobrenje, ako prestane ispunjavati uvjete na temelju kojih je izdano odobrenje za rad, a u roku koji mu, kada je to primjereno, odredi Agencija, ne ispuni te uvjete.

U provedenom postupku utvrđeno je da Željko Trcin ne obavlja više poslove brokera, sukladno odredbi članka 24. stavak 1. Zakona, slijedom čega više ne ispunjava uvjete na temelju kojih mu je izdano odobrenje za rad brokera, pa je sukladno odredbi članka 27. stavak 1. točka 4. Zakona, odlučeno kao u točki 1. izreke rješenja

Sukladno odredbi članka 24. stavak 9. Zakona, Agencija vodi Registar brokera, slijedom čega je odlučeno kao u točki 2. izreke rješenja.

U skladu s odredbom članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05) ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od primitka ovog rješenja.

Klasa: UP/I-451-04/11-07/12

Urbroj: 326-111-11-2

Zagreb, 10. ožujka 2011.

Predsjednik Uprave
Ante Samodol, v. r.

Rješenje, NN 33/2011-756